ustat(2)

NAVN
ustat - hent filsystemstatistik

BIBLIOTEK
C-standardbibliotek (libc, -lc)

SYNOPSIS
#include <sys/types.h>
#include <unistd.h>    /* libc[45] */
#include <ustat.h>     /* glibc2 */

[[deprecated]] int ustat(dev_t dev, struct ustat *ubuf);

BESKRIVELSE
ustat() returnerer information om et monteret filsystem. dev er et enhedsnummer, der identificerer en enhed indeholdende et monteret filsystem. ubuf er en peger til en ustat-struktur, der indeholder de følgende medlemmer:

    daddr_t f_tfree;      /* Frie blokke i alt */
    ino_t   f_tinode;     /* Antallet af frie iknuder */
    char    f_fname[6];   /* Filsystemnavn */
    char    f_fpack[6];   /* Filsystempakkenavn */

De sidste to felter, f_fname og f_fpack, er ikke implementeret og vil altid være udfyldt med nul byte ('\0').

RETURVÆRDI
Ved succes returneres nul og ustat-strukturen peget på af ubuf vil blive udfyldt. Ved fejl returneres -1 og errno angives for at indikere fejlen.

FEJL

EFAULT
    ubuf peger uden for dit tilgængelige adresserum.

EINVAL
    dev referer ikke til en enhed indeholdende et monteret filsystem.

ENOSYS
    Det monterede filsystem refereret af dev understøtter ikke denne operation, eller en vesion af Linux før Linux 1.3.16.

STANDARDER
Ingen.

HISTORIK
SVr4. Fjernet i glibc 2.28.

ustat() er forældet og tilbydes kun på grund af kompatibilitetsårsager. Alle nye programmer skal bruge statfs(2) i stedet for.

  HP-UX-noter
HP-UX-versionen af ustat-strukturen har et yderligere felt, f_blksize, der er ukendt andre steder. HP-UX advarer: For nogle filsystemer ændres antallet af frie iknuder sig ikke. Sådanne filsystemer vil returnere -1 i feltet f_tinode. For nogle filsystemer allokeres iknuder dynamisk. Sådanne filsystemer vil returnere det aktuelle antal af fire iknuder.

SE OGSÅ
stat(2), statfs(2)

OVERSÆTTELSE
Oversættere af denne manual til dansk Joe Hansen <joedalton2@yahoo.dk>

Denne oversættelse er gratis dokumentation; læs GNU General Public License version 3 (https://www.gnu.org/licenses/gpl-3.0.html) eller nyere for ophavsretbetingelser. Der er INGEN ANSVAR.

Hvis du støder på fejl i oversættelsen af ​​denne vejledning, skal du sende en besked til debian-l10n-danish@lists.debian.org.